Pihla Salonen

Pihla Salonen (s. 12. tammikuuta 2003 Pori) on suomalainen judoka, joka edustaa Porin Judokarhuja. Portugalissa hän edustaa Associação Académica de Coimbran (AAC) judoseuraa. Hän ottelee sarjassa alle 57 kiloa. 

Salonen voitti nuorena useita kansainvälisiä turnauksia, mm. Lasten judofestivaalit Venäjällä, Borsa Openin Bosnia-Herzekovinassa, Tallinna openin ja Kaimu Keerakin Virossa useasti, Zelta Rudensin ja Kyodai-turnaukset Latviassa, Swedish openin Ruotsissa, Copenhagen cupin Tanskassa, Vaiku Pasaulis-turnauksen Liettuassa, Derzinsky-turnauksen Moskovassa, Solanin cupin Puolassa neljä kertaa. Lisäksi Salonen osallistui Varsova open-turnaukseen neljä kertaa, kahteen ikäluokkaan kerralla, saavuttaen tästä kovatasoisesta turnauksesta yhteensä 5 kultaa, yhden hopean ja kaksi pronssia.Pihla Salonen tottui pienenä ottelemaan poikia vastaan – syntyi poikkeuksellinen tyyli, joka voi siivittää hänet maailmanmaineeseen. Yle 1.2.2023.  

Vuonna 2019 Salonen voitti 16-vuotiaana hopeaa aikuisten Tallinnan European Open -turnauksessa. Samana vuonna hän saavutti vielä alle 18-vuotiaiden Euroopan cupissa pronssia Unkarissa. 

Helmikuussa 2020 Salonen voitti Turkin alle 18-vuotiaiden Euroopan cupin ja nousi parhaimmillaan samana vuonna alle 18-vuotiaiden maailmanrankingissa sijalle 3. Valitettavasti kuitenkin alle 18-vuotiaiden arvokilpailuja ei järjestetty koronaepidemian vuoksi. Loppuvuodesta Salonen voitti ensimmäisen naisten Suomen mestaruutensa (-52kg).

Siirryttyään alle 21-vuotiaiden ikäluokkaan vuonna 2021 hän sijoittui toiseksi Portugalin European cupissa ja voitti Espanjan cupin osakilpailun Marinissa.

Vuosi 2022 oli menestyksekäs: Kaksi U21-ikäluokan Euroopan cup-pronssia, aikuisissa Euroopan cupissa kolmas sija ja European openissa viides sija, debytointi ensimmäisenä suomalaisena ottelijana Espanjan judoliigassa sekä syyskuussa alle 21-vuotiaiden Euroopan mestaruus alle 52-kiloisten painoluokassa.

Vuonna 2023 Salonen vakiinnutti paikkansa junioreiden maailman huipulla. Painoluokan vaihto ei estänyt menestystä, vaan porilainen voitti uudessa painoluokassaan U21 ikäluokan European cupeissa värisuoran, pronssia Sloveniassa, hopeaa Portugalissa ja kultaa Makedoniassa. Ikäluokan EM-hopeaa Salonen juhli Hollannin Haagissa ja sijoittui Portugalin Odivelaksen MM-kilpailuissa 5. sijalle, joka on korkein suomalaisten saavuttama sijoitus junioreiden MM-tasolla. Salosen sijoitus junioreiden maailman rankingissa on niin ikään korkein suomalaisen  saavuttama (4.) 
Juniorikilpailujen ohella Salonen aloitti osallistumisen vuonna 2023 IJF:n World Touriin saavuttaen Tallinnan European openissa 3.sijan. Vuoden päättyessä hän oli noussut aikuisten maailman rankingin sijalle 60.

Vuoden 2024 aikana Salonen onnistui nousemaan naisten maailmanrankingissa sijalle 43,WORLD RANKING LISTViitattu 3.1.2025 mutta karsiutui niukasti Pariisin olympialaisista. Uran paras saavutus aikuisten tasolla tuli Itävallan Grand Prix-kisassa, jossa Salonen sijoittui viidenneksi.Pihla Salonen sijoittui viidenneksi Itävallan Grand Prix -turnauksessa neljällä otteluvoitollaan.Viitattu 19.5.2024. Vuoden lopulla Salonen voitti pronssia alle 23-vuotiaiden EM-kilpailuissa.

Salonen sijoittui vuonna 2025 Dubrovnikin Euroopan Cupissa toiseksi ja Dushanben sekä Mongolian Grand Slameissa viidenneksi.  Budapestin MM-kilpailuissa 2025 hän oli 57-kiloisissa seitsemäs, joka on Salosen uran paras saavutus.  Samalla hän nousi maailman rankingissa sijalle 26. 

Salonen on voittanut kahdeksan henkilökohtaista Suomen mestaruutta (U18:ssa 3, U21:ssa 2, naisissa 3) ja kaksi Pohjoismaiden mestaruutta (U18 ja naiset) 

Salonen on palkittu Satakunnan Urheilugaalassa vuoden 2016 nuoren lupaavimman urheilijan stipendillä ja valittu 2019 Porin vuoden nuoreksi urheilijaksi. Vuoden 2022 valtakunnan urheilugaalassa hän oli ehdolla Vuoden nuoreksi urheilijaksi.

 Yksityiselämä 
Salonen kävi jo 3-vuotiaasta saakka liikuntaleikkikoulua. Perhe asui Isossa-Britanniassa hänen aloittaessaan koulunsa, jolloin hän oppi hyvin englantia.  Isossa-Britanniassa hän aloitti myös judoharrastuksen, seura oli Parkfield judo Club, Eastbourne. Hän muutti 2022 asumaan Portugalin Coimbraan parempien harjoitusolojen vuoksi.

 Lähteet 

 Aiheesta muualla 
 Pihla Salonen Judoinside.com:issa 

Luokka:Suomalaiset judokat
Luokka:Vuonna 2003 syntyneet
Luokka:Elävät henkilöt